section_heading: Brands Hatch, Nürburgring i Zeltweg
paragraph_text: Tjedan dana prije VN Velike Britanije (XVII RAC British Grand Prix), odnosno VN Europe (RAC European Grand Prix 1964) kako se izvorno zvala utrka, na utrci Formule 2 na stazi Reims, Peter Arundell se izvrtio na stazi, a Ritchie Ginther je nakon toga udario u njegov statični bolid na stazi. Arundell je nakon udarca ispao iz bolida, te je zadobio ozbiljne ozljede zbog kojih je prepustio daljnji dio sezone. Lotus je kao njegovu zamjenu angažirao Britanca Mikea Spencea. U kvalifikacijama na Brands Hatchu, Clark je još jednom bio najbrži ispred Grahama Hilla, Gurneya i Brabhama. Škot je vodio cijelu utrku, te stigao do treće i posljednje pobjede u ovoj sezoni. Gurney je nakon drugog kruga pao na začelje, te je utrku završio na 13. mjestu. Surtees je odmah na startu pretekao Brabhama, te se cijelu utrku vozio na 3. mjestu iza Grahama Hilla. Phil Hill je šestim mjestom osvojio prvi i jedini bod ove sezone.<ref> GRAND PRIX RESULTS: BRITISH GP, 1964 grandprix.com. Pristupljeno 10. listopada 2017.